C 125/414
ET
Euroopa Liidu Teataja
5.4.2023
Kolmapäev, 14. september 2022 (38b) Tuleb kehtestada asjakohased pettusevastased sätted, eelkõige seoses kasutatud toiduõliga, kuna selles
valdkonnas on palmiõliga segamine väga levinud.
Kuna pettuste avastamine ja ennetamine on oluline, et hoida ära kõlvatut konkurentsi ja ohjeldamatut raadamist kolmandates riikides, tuleks tagada nende toorainete täielik ja sertifitseeritud jälgitavus.
(39)
Energialiidu ja kliimameetmete juhtimist käsitlevas määruses (EL) 2018/1999 on mitmes kohas viidatud siduvale liidu tasandi eesmärgile suurendada liidus tarbitava taastuvenergia osakaalu 2030. aastaks vähemalt 32 %ni.
Kuna selle eesmärgi kohast määra on vaja suurendada, et aidata tõhusalt kaasa püüdlustele vähendada 2030. aastaks kasvuhoonegaaside heidet vähemalt 55 %, tuleks kõnealuseid viiteid muuta.
Täiendavalt kehtestatavate kavandamisja aruandlusnõuetega ei looda uut kavandamis- ja aruandlussüsteemi, vaid need peaksid olema hõlmatud määruse (EL) 2018/1999 kohase olemasoleva kavandamis- ja aruandlusraamistikuga.
(40)
Euroopa Parlamendi ja nõukogu direktiivi 98/70/EÜ (15) kohaldamisala tuleks muuta, et hoida ära transpordikü­ tustega seotud CO2 heite vähendamise eesmärki käsitlevate regulatiivsete nõuete dubleerimist ja saavutada kooskõla direktiiviga (EL) 2018/2001.
(40a) Samuti on oluline edendada teadusuuringuid ja uuendusi puhta energia, näiteks vesiniku valdkonnas, et
rahuldada kasvavat nõudlust alternatiivkütuste järele ja eelkõige teha turul kättesaadavaks energia, mis on odavam kui fossiilkütused, näiteks diislikütus, kütteõli ja bensiin, mille hinnad on praegu rekordiliselt kõrged.
(41)
Tuleks muuta direktiivis 98/70/EÜ sätestatud mõistete määratlusi, et viia need kooskõlla direktiivis (EL) 2018/2001 esitatud määratlustega ja hoida seega ära eri määratluste kohaldamist nende kahe õigusakti puhul.
(42)
Direktiivist 98/70/EÜ tuleks lihtsustamise huvides välja jätta sätted kasvuhoonegaaside heitkoguste vähendamise ja biokütuste kasutamise kohustuste kohta, et hoida ära topeltreguleerimist seoses transpordikütuseid käsitlevate rangemate CO2 heite vähendamise kohustustega, mis on ette nähtud direktiiviga (EL) 2018/2001.
(43)
Direktiivist 98/70/EÜ tuleks välja jätta kasvuhoonegaaside heitkoguste vähendamise seire ja vähendamisest aru andmise kohustusi käsitlevad sätted, et hoida ära aruandluskohustuste topeltreguleerimist.
(44)
Tuleks tunnistada kehtetuks nõukogu direktiiv (EL) 2015/652, millega on ette nähtud üksikasjalikud reeglid direktiivi 98/70/EÜ artikli 7a ühetaolise rakendamise kohta, kuna see minetab käesoleva direktiivi alusel direktiivi 98/70/EÜ artikli 7a kehtetuks tunnistamisega oma asjakohasuse.
(45)
Diislikütuses sisalduvate bioressursipõhiste koostisainete puhul piirab direktiivis 98/70/EÜ esitatud viide diislikütusele B7 ehk kuni 7 % rasvhapete metüülestreid sisaldavale diislikütusele olemasolevaid võimalusi direktiivi (EL) 2018/2001 kohaste biokütusesisalduse suurendamise eesmärkide saavutamiseks.
See tuleneb asjaolust, et peaaegu kogu liidus tarnitav diislikütus on juba B7.
Seepärast tuleks suurendada bioressursipõhiste koostisainete maksimaalset lubatud osakaalu 7 %lt 10 %ni.
Diislikütuse B10, st kuni 10 % rasvhapete metüülestreid sisaldava diislikütuse järkjärguline turul kasutusele võtmine nõuab kõikjal liidus B7 hõlmava kaitse kohaldamist 7 % rasvhapete metüülestrite sisalduse suhtes, kuna eeldatavalt moodustavad 2030. aastaks sõidukipargist märkimis­ väärse osa sõidukid, mille puhul B10 kasutamine ei ole võimalik.
Seda tuleks kajastada käesoleva õigusaktiga muudetavas direktiivi 98/70/EÜ artikli 4 lõike 1 teises lõigus.
(45a) Taastuvenergia ulatuslikum kasutamine võib suurendada ka energiajulgeolekut ja omavarustatust, vähendades
muu hulgas sõltuvust fossiilkütustest.
Energiasüsteemi õiglaseks ja tõhusaks ümberkujundamiseks on siiski oluline põhivõrku jätkuvalt tugevdada ja ühendada, et sellest saadav kasu jaotuks kogu liidu elanikkonnale ühtlaselt ega põhjustaks energiaostuvõimetust.
(46)
Üleminekusätted peaksid võimaldama korrapäraselt jätkata käesoleva direktiiviga välja jäetavate direktiivi 98/70/EÜ artiklite kohast andmekogumist ja aruandluskohustuste täitmist.
(15)
Euroopa Parlamendi ja nõukogu 13. oktoobri 1998. aasta direktiiv 98/70/EÜ bensiini ja diislikütuse kvaliteedi ning nõukogu direktiivi 93/12/EMÜ muutmise kohta (EÜT L 350, 28.12.1998, lk 58).